Muziki wa Tanzania
Wachuja Nafaka lilikuwa kundi la mradi tu (super group) lililodumu muda mchache tu. Wasanii wengine waliotamba katika 2001/2002/2003/2004 ni pamoja Zahrani a.k.a Big Punisher wa Bongo, Spulla, Bushoke, Mr. Nice ambaye kiukweli alitamba kupita maelezo na nyimbo za kuchukua ala za kitoto na kuzirudia katika mtindo wa Bongo Flava aliotamba nao kwa jina la TAKEU. Aliupeleka muziki wa Kitanzania mbali sana, hasa katika nchi za Burundi, Rwanda, Kongo na nchi zingine za Afrika. Bahati mbaya, hakudumu sana, hasa kwa kuendekeza hanasa za maisha nakuepelekea kuanguka mazima katika fani ya muziki. Buibui, Mpaki, Nurueli, Bab Lee, Snoop Lee, Man X na wengine wengi.
Yataka Moyo
Ubeti huu, anazungumzia jinsi wasanii wa Bongo walio wengi hawajui maisha yao ya sasa, bado wanaishi katika maisha ya UJIMA. Jay anataka msanii apate japo hela ya kujikimu kimaisha na si lazima apate pesa za kununua gari zuri. Walau kipato chao kiendane na juhudi wanazofanya. Kwa wakati ule, suala la msanii kuvuma maredioni lakini mfukoni hana kitu lilikuwa jambo la kawaida. Nia ya dhati hasa ni kuifanya sanaa ya Bongo iwe ajira ilimradi kupunguza wimbi vibaka na watu wasio na kazi. Sanaa iwe sehemu ya ajira rasmi ambayo serikali inaitambua.